Magdaleena tänav

Magdaleena tänav on tänav Tallinnas Kesklinna linnaosas Kitseküla asumis. Magdaleena tänav algab Pärnu maanteelt, ristub Asula põiguga ja Marta tänavaga ning lõpeb Tondi tänaval.

Magdaleena tänav on 516 meetrit pikkune.

Tänava nimi ja ajalugu
Magdaleena tänav sai nime 1916. aastal. Tänava saksakeelne nimi oli Magdalenenstrasse ja venekeelne Магдалиненская улица. Tänav oli nimetatud seal asunud Püha Magdalena nimelise varjupaiga Magdaleniumi järgi. 

1939. aastal nimetati Magdaleena tänav, Tallinna linnavolikogu poolt Maimu tänavaks.

27. juunil 1950 sai tänavast Lasteaia tänav. Magdaleena tänava ajalooline nimi taastati 18. oktoobril 1991.

Viited

Kesklinna linnaosa tänavad